Der falsche Weech zu Gott

In sich gekehrt gedd der Paschdor

schunn morjens frieh so durch es Moor.

Er passt nidd uff wohinn er gedd

bis er zu da Knie im Wassa stedd.

E moncha denkt jetzt schuun mit Graus

wie kummt der arme Monn da raus.

Doch kummt so schnell als wie er konn

vunn da örtlich Feierwehr e Monn.

Der ruft Hochwürden jede Wedd

dass ich gleich se honn geredd

doch der Paschdor der ruft do schunn

der Herr hadd mich do hinn gebrung

unn wenn das demm jetzt so gefalld

donn bleib ich jetz so stehn do hald.

Der Monn der vun da Feiawehr

der ärjad sich do driwwa sehr

gedd ford zu seine Kamerade

die zu ra Iwung uff ne wade

dort verzehlt der gonz beflisse

was er vum Herr Paschdor dudd wisse.

Da Wehrleit kummt gleich in de Sinn

mir misse zu demm Paschdor hinn

ze redde ihn aus seina großen Not

dass iss fa sie doch högschd Gebod.

Kaum kumme beim Paschdor se oon

der bis zur Bruscht im Moor gestonn

do ruft da hie do bleiwn na wegg

das do das gedd eich oon e Dregg

der Herr in seina großen Güde

der wird mich jetzt a hie behüde.

Kaum hadd gesaad der Kirchediena

do strooft die Wirglichkät ne Liena

weil midd uff da Libbe noch Gesang

wa er do gradwechs unna gang.

Jetz kummt er hoch zum liewe Godd

unn klaacht demm a gleich sei Nod.

Ich als dei Diena treu unn brav

unn als erfürschdich Goddesschaf

hädd ingong dort doch jede Wedde

dass du mei Herr mich dort duschd redde.

Zu ihm sprach Godd mei liewa Knechd

dir konn ma mache doch nix recht

ich konn doch a nidd mache mehr

als zwei mol schigge Feiawehr.

Reiner Thielen